Nafarroako Parlamentuak, 2018ko apirilaren 26an egindako Osoko Bilkuran, honako erabaki hau onetsi zuen: “Erabakia. Horren bidez, Nafarroako Gobernua premiatzen da ibilgailu astunen zirkulazioa mugatu dezan N-121 errepidean, Belateko eta Almandozko tuneletako obrak egiten diren bitartean”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“1. Nafarroako Parlamentuak Nafarroako Gobernua premiatzen du behar diren mugak ezar diezazkion ibilgailu astunen zirkulazioari N-121-A errepidean, Belateko eta Almandozko tuneletako obrak egiten diren bitartean, oinarrizko jardute-printzipio gisa betiere harturik errepidearen erabiltzaileen segurtasuna bermatzea.

2. Nafarroako Parlamentuak Nafarroako Gobernua premiatzen du neurri hauek har ditzan, besteak beste:

– AP-15 autobideko bidesarietan pizgarri eta deskontuak ezar ditzan.

– Belateko mendatea egokitu dezan.

– Garraio publikoa sustatzeko aparteko neurriak har ditzan.

– Larrialdien kudeaketarako aparteko protokolo eta mekanismoak taxutu ditzan.

– Foruzaingoaren jardute-konpromisoa eta presentzia lor dezan.

– Garraioaren sektorearekin lankidetzan, jatorrian informazio-kanpaina bat egin dezan, ibilgailu astunek A-15 autobidea aukera dezaten ibilbide nagusi gisa”.

Iruñean, 2018ko apirilaren 27an

Lehendakaria: Ainhoa Aznárez Igarza